b'\n_START_ARTICLE_\nEmil Medve\xc5\xa1\xc4\x8dek\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1937 na ljubljanski tehni\xc5\xa1ki fakulteti, oddelek za arhitekturo. Po 2. svetovni vojni je bil do leta 1955 zaposlen pri Ministrstvu za gradnje Ljudske republike Slovenije, nato pri Slovenija projektu, od 1961 pri gradbenem podjetju Tehnika ter nazadnje pri projektantski organizaciji Progres. Izdelal je na\xc4\x8drte za velike industrijske komplekse: Sava v Kranju, Predilnica in Tekstilni kombinat v \xc5\xa0tipu (Makedonija) Novoteks v Novem mestu. Predvsem pa so pomembne njegove arhitekturne re\xc5\xa1itve v Ljubljani. V duhu podalj\xc5\xa1anega funkcionalizma je projektiral Fizikalni in\xc5\xa1titut Slovenske akademije znanosti in umetnosti in Institut "Jo\xc5\xbeef Stefan". Njegov najvidnej\xc5\xa1i dose\xc5\xbeek pa je zgradba Glavne zadru\xc5\xbene zveze Slovenije, zdaj Gospodarske zbornice Slovenije v Ljubljani (skupaj z Otonom Jugovcem, 1954-1955). Med poznej\xc5\xa1imi deli so stavba Interevrope v Kopru, v Ljubljani pa poslovno-stanovanjska stavba Tehnike, poslovna stavba Koteks-Tobus in hotel Lev v Ljubljani (1961-1962).\n_START_SECTION_\nAvtorska dela\n_START_PARAGRAPH_\n1948 - Industrijski objekt Sava Kranj_NEWLINE_1948 - Dom kulture Ko\xc4\x8devje_NEWLINE_1950-54 - Tekstilni kombinat Makedonka - \xc5\xa0tip_NEWLINE_1950-54 - Vrstne hi\xc5\xa1e na Vi\xc4\x8du, Ljubljana_NEWLINE_1950-54 - \xc5\xbdebljarna Veriga Lesce_NEWLINE_1950-54 - Remont Slovenijaceste_NEWLINE_1950-54 - Samski domovi Trbovlje, Kranj, Jesenice, Ilirska Bistrica_NEWLINE_1954 - Fizikalni in\xc5\xa1titut Jo\xc5\xbeefa Stefana, Jadranska cesta v Ljubljani:_NEWLINE_1954 - Glavna stavba_NEWLINE_1954 - Predavalnica Tehni\xc4\x8dne visoke \xc5\xa1ole_NEWLINE_1954 - Upravna zgradba bomba\xc5\xbene predilnice in tkalnice Tr\xc5\xbei\xc4\x8d_NEWLINE_1953-55 - Nate\xc4\x8daj za Trgovsko hi\xc5\xa1o Slovenija avto v Ljubljani (1953), nerealizirano (na istem mestu je zgrajena Glavna zadru\xc5\xbena zveza)_NEWLINE_1955 - Stanovanjska hi\xc5\xa1a In\xc5\xa1tituta za jeklene konstrukcije - Igri\xc5\xa1ka ulica v Ljubljani_NEWLINE_1956-62 - Poslovna stavba Toplovod (danes IMP) - Dunajska cesta v Ljubljani_NEWLINE_1956-58 - Sanovanjska hi\xc5\xa1a in uprava GP Tehnika, Vo\xc5\xa1njakova ulica v Ljubljani_NEWLINE_1956-57 - Upravna zgradba Interevropa Koper_NEWLINE_1958-63 - Hotel Lev v Ljubljani - Vo\xc5\xa1njakova ulica_NEWLINE_1958-63 - Stanovanjska zgradba Lev - Vo\xc5\xa1njakova ulica_NEWLINE_1958-63 - Lokali\xc2\xa0 Tehnounion in Continental-Export_NEWLINE_1958-63 - Stanovanjska zgradba Domino_NEWLINE_1962-63 - Upravna stavba in trgovina Koteks Tobus - Miklo\xc5\xa1i\xc4\x8deva cesta v Ljubljani'